# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2018

# zo zasadnutia Správnej rady STU zo dňa 07. 06. 2018

**PRÍTOMNÍ: podľa prezenčnej listiny**

**PRIZVANÍ HOSTIA:** prof. Ing. Robert Redhammer, PhD., rektor STU

Ing. Dušan Faktor, PhD., kvestor STU

prof. Ing. Marián Peciar, PhD.

Správna rada STU bola uznášaniaschopná.

**PROGRAM:**

1. Otvorenie
2. Kontrola uznesení
3. Správa o činnosti Správnej rady STU za rok 2017
4. Návrh rozpočtu STU na rok 2018
5. Dlhodobý zámer STU na roky od 2018
6. Výročná správa o činnosti STU za rok 2017
7. Výročná správa o hospodárení STU za rok 2017
8. Návrh na vydanie predchádzajúceho písomného súhlasu na prevod nehnuteľností vo vlastníctve STU – Účelové zariadenie v Gabčíkove
9. Návrh na zriadenie vecného bremena na pozemkoch vo vlastníctve STU v prospech Bratislavská teplárenská, a.s.
10. Aktuálne témy na  STU – ústna informácia
11. Súdne spory STU – informácia
12. Rôzne

**K BODU 1: Otvorenie**

Zasadnutie Správnej rady STU otvoril a viedol jej predseda, Ing. Vladimír Slezák.

Privítal prítomných a prizvaných hostí.

Predseda Správnej rady STU oboznámil prítomných s návrhom programu zasadnutia.

**UZNESENIE: 1.1/2018-SR**

Správna rada STU schválila program bez zmeny.

**Hlasovanie: za – 12, proti – 0, zdržal sa – 0.**

**K BODU 2: Kontrola uznesení**

V rámci kontroly uznesení podpredseda konštatoval, že je potrebné skontrolovať nasledujúce uznesenia:

UZNESENIE: 2.4A/2017-SR

Správna rada STU ukladá obrátiť sa písomne na MŠVVaŠ SR s požiadavkou na zmenu mechanizmu v systéme rozpisu dotácie zo štátneho rozpočtu VVŠ.

Z: podpredseda, predseda, v spolupráci s kvestorom STU

T: 31.12.2017

Uznesenie je splnené. List bol pripravený a odoslaný predsedom správnej rady ministerke ŠVVaŠ SR dňa 21.12.2017. Keďže odpoveď na uvedený list nebola z MŠVVaŠ SR do dnešného dňa doručená, prítomní odporučili obrátiť sa na pani ministerku opätovne a urgovať odpoveď.

UZNESENIE: 2.5A/2017-SR

Správna rada STU odporúča zorganizovať neformálnu diskusiu k zostaveniu

Dlhodobého zámeru STU na ďalšie obdobie.

Z: podpredseda, predseda, v spolupráci s tajomníčkou SR STU

T: v priebehu januára 2018

Uznesenie je splnené. Neformálne stretnutie bolo zrealizované dňa 30.01.2018.

V súvislosti s touto informáciou Ing. Marko konštatoval, že nezaevidoval pozvanie na predmetné stretnutie a požiadal o preverenie organizácie stretnutia a jeho adresátov.

UZNESENIE: 2.6A/2017-SR

Správna rada STU odporúča vypísať súťaž návrhov na Univerzitné centrum v zmysle

zákona o verejnom obstarávaní.

Z: Vedenie STU

T: čo najskôr

Výstavba Univerzitného centra prestala byť v rámci projektu ACCORD aktuálna. Avšak v prípade realizácie výstavby sa počíta s vypísaním súťaže návrhov.

**UZNESENIE: 1.2/2018-SR**

Správna rada STU berie na vedomie informáciu o stave plnenia uznesení.

**K BODU 3: Správa o činnosti Správnej rady STU za rok 2017**

Materiál uviedol predseda správnej rady.

Správna rada verejnej vysokej školy najmenej raz ročne vypracúva a zverejňuje na webovom sídle

verejnej vysokej školy správu o svojej činnosti.

Predseda v krátkosti zhrnul informácie o činnosti správnej rady, jej odporúčaniach k činnosti

univerzity a súpis rozhodnutí Správnej rady STU za rok 2017.

**UZNESENIE: 1.3/2018-SR**

Správna rada STU schvaľuje Správu o činnosti Správnej rady STU za rok 2017 a ukladá

tajomníčke zverejniť predmetnú správu na internetovej stránke STU.

**Hlasovanie: za – 12, proti – 0, zdržal sa - 0**

**K BODU 4: Návrh rozpočtu STU na rok 2018**

Materiál uviedol rektor. Prizvaný: kvestor, Ing. Dušan Faktor, PhD., ktorý prezentoval detaily.

V krátkosti zhrnul, že návrh rozpočtu STU na rok 2018 pozostáva z nákladov a výnosov, je vypracovaný a vychádza z návrhov rozpočtov jednotlivých súčastí STU – fakúlt, univerzitných pracovísk a účelových zariadení STU. Upozornil, že v tejto fáze správna rada rozpočet len prerokúva, nakoľko návrh nebol ešte schválený v Akademickom senáte STU.

Schválenie rozpočtu členmi Správnej rady STU odporučil následne procedúrou per rollam.

Z diskusie:

Prítomní ocenili, že materiál je predložený už teraz a nie na konci kalendárneho roka ako to bolo

po minulé roky. V rámci krátkej diskusie Ing. Marko požiadal o doplnenie porovnania návrhu

s minulým rokom, prípadne aj výhľad na ďalšie cca dva roky s cieľom získať prehľad o vývoji

financií z hľadiska plánovania.

**UZNESENIE: 1.4/2018-SR**

Správna rada STU prerokovala návrh rozpočtu STU na rok 2018 s pripomienkami.

**UZNESENIE: 1.4.1/2018-SR**

Správna rada STU žiada doplniť návrh o porovnanie s minulým obdobím.

**UZNESENIE: 1.4.2/2018-SR**

Správna rada STU súhlasí so schválením rozpočtu STU na rok 2018 procedúrou per rollam

po schválení dokumentu v Akademickom senáte STU.

**Hlasovanie: za – 12, proti – 0, zdržal sa - 0**

**K BODU 5: Dlhodobý zámer STU na roky od 2018**

Materiál uviedol rektor.

V krátkosti zhrnul, že ide o základný strategický dokument rozvoja univerzity na obdobie od roku 2018. Je vypracovaný v súlade s § 2 ods. 10 zákona č. 131/2002 z 21. februára 2002 o vysokých školách a o zmene a doplnení niektorých zákonov v platnom znení. Deklaruje vlastnú identitu univerzity, formuluje jej poslanie, vízie, strategické ciele i nástroje na ich dosiahnutie. Dlhodobý zámer STU bol diskutovaný v akademickej obci STU v mesiacoch december 2017 až február 2018, bol prerokovaný vo Vedeckej rade STU dňa 16.05.2018 a schválený v Akademickom senáte STU dňa 28.05.2018.

Z diskusie:

V rámci diskusie Ing. Havlík konštatoval, že mu v dokumente chýba porovnávacia, tzv. „GAP analýza“. Tzn. popis existujúceho a cieľového stavu, určenie rozdielu medzi nimi, návrh variantov na dosiahnutie cieľa, resp. [stratégia](https://managementmania.com/sk/strategia-strategy) atď. V tejto súvislosti sa Ing. Marko informoval, či sa univerzita zaoberala aj sledovaním a vyhodnotením vývoja indikátorov, príp. či existuje porovnanie s inými univerzitami, aj mimo Slovenska. Rektor reagoval, že odpočet dlhodobého zámeru bol a je vypracovávaný každý rok vrátane vyhodnotenia indikátorov.

Doc. Ftáčnik vyjadril názor, že dokument by mal tiež obsahovať detailnejšiu predstavu prepojenia

spolupráce s praxou a vytvorenia študijného programu profesijného bakalára.

K uvedenej téme sa viedla rozsiahla diskusia a prezentovali sa rôzne názory primárne k otázke

potreby profesijného bakalára.

V nadväznosti na uvedené podpredseda poukázal na predložený návrh reformy, ktorý bol

vypracovaný Republikovou úniou zamestnávateľov – Koncept reformy terciárneho vzdelávania

na Slovensku, ku ktorému navrhol iniciovať diskusiu. V tejto súvislosti požiadal tajomníčku

o zaslanie predmetného návrhu členom správnej rady.

**UZNESENIE: 1.5/2018-SR**

Správna rada STU v súlade s § 41 ods. 2 písm. a) zákona č. 131/2002 z 21. februára 2002

o vysokých školách a o zmene a doplnení niektorých zákonov v platnom znení prerokovala

Dlhodobý zámer STU na roky od 2018 s pripomienkami.

**Hlasovanie: za – 12, proti – 0, zdržal sa - 0**

**K BODU 6: Výročná správa o činnosti STU za rok 2017**

Materiál uviedol rektor. Prizvaný: prorektor STU pre spoluprácu s praxou a zastupujúci

prorektor pre vedu a výskum, prof. Ing. Marián Peciar, PhD.

Rektor STU v krátkosti zosumarizoval najdôležitejšie udalosti univerzity v roku 2017,

výsledky jej vzdelávacej činnosti, výskumnú, umeleckú a ďalšiu tvorivú činnosť, výsledky

v oblasti rozvoja vysokej školy, medzinárodnej spolupráce a pod.

Výročná správa sa predkladá na pravidelnej báze každý rok. Správa bola schválená v Akademickom senáte STU dňa 16.04.2018.

V rámci krátkej diskusie prítomní ocenili hlavne celkové zhrnutie výsledkov a aktivít

v úvode správy, čo predstavuje veľmi dobrý a koncentrovaný obraz o stave univerzity.

**UZNESENIE: 1.6/2018-SR**

Správna rada STU prerokovala Výročnú správu o činnosti STU za rok 2017.

**Hlasovanie: za – 12, proti – 0, zdržal sa - 0**

**K BODU 7: Výročná správa o hospodárení STU za rok 2017**

Materiál uviedol rektor. Prizvaný: kvestor, Ing. Dušan Faktor, PhD.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení.

V rámci krátkej diskusie sa JUDr. Ondrej zaujímal o aktuálny stav v procese predaja areálu v Gabčíkove a doc. Ftáčnik o analýzu účtu 384 a účtu Fondu reprodukcie.

**UZNESENIE: 1.7/2018-SR**

Správna rada STU schvaľuje Výročnú správu o hospodárení za rok 2017 a Účtovnú

závierku STU za rok 2017, ktorá je jej neoddeliteľnou súčasťou. Súčasne schvaľuje rozdelenie

výsledku hospodárenia v súlade s návrhom vo výročnej správe o hospodárení za rok 2017.

**Hlasovanie: za – 12, proti – 0, zdržal sa - 0**

**K BODU 8: Návrh na vydanie predchádzajúceho písomného súhlasu na prevod nehnuteľností vo vlastníctve STU – Účelové zariadenie v Gabčíkove**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. c) v spojení s ustanovením § 17

ods. 1 zákona č. 131/2002 Z. z. o vysokých školách a o zmene a doplnení niektorých

zákonov v znení neskorších predpisov.

Akademický senát STU dal predchádzajúci písomný súhlas s prevodom nehnuteľnosti

uznesením č. 1.2/2017-18 zo dňa 11.12.2017.

**UZNESENIE: 1.8/2018-SR**

Správna rada STU dáva predchádzajúci písomný súhlas s návrhom rektora na prevod nehnuteľností vo vlastníctve Slovenskej technickej univerzity v Bratislave zapísaných na LV č. 2109 vedenom Okresným úradom Dunajská Streda, katastrálny odbor, pre okres Dunajská Streda, obec a k. ú. Gabčíkovo.

**Hlasovanie: za – 12, proti – 0, zdržal sa - 0**

**K BODU 9: Návrh na zriadenie vecného bremena na pozemkoch vo vlastníctve STU v prospech Bratislavská teplárenská, a.s.**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. c) v spojení s ustanovením § 17 ods. 1 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov na základe žiadosti spoločnosti Bratislavská teplárenská, a.s. o zriadenie vecného bremena s cieľom rekonštrukcie a prevádzky inžinierskej siete – prípojky horúcovodu umiestnenej na pozemkoch vo vlastníctve Slovenskej technickej univerzity v Bratislave v katastrálnom území Staré Mesto.

Akademický senát STU schválil návrh na zriadenie vecného bremena uznesením č. 3.2/2018 zo dňa 16.04.2018.

**UZNESENIE: 1.9/2018-SR**

Správna rada STU dáva predchádzajúci písomný súhlas s návrhom rektora na zriadenie vecného bremena na pozemkoch vo vlastníctve Slovenskej technickej univerzity v Bratislave (k. ú. Staré Mesto: parc. č. 21738/6 a parc. č. 21725/9) v prospech spoločnosti Bratislavská teplárenská, a.s., sídlo: Turbínová 3, 829 05 Bratislava – mestská časť Nové Mesto, IČO: 35 823 542.

**Hlasovanie: za – 12, proti – 0, zdržal sa - 0**

**K BODU 10: Aktuálne témy na STU – ústna informácia**

Informácie o aktuálnych témach na STU prezentoval rektor.

Oboznámil prítomných o udalostiach, ktoré sa udiali v období od posledného zasadnutia správnej rady. K tým najvýznamnejším patrili:

* predloženie návrhu zákonov
* ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony - nové znenie
  + o zabezpečovaní kvality vysokoškolského vzdelávania - nové znenie
* podpísanie novej KZ na rok 2018 – momentálne sa zmenila výška hodnoty gastrolístkov na 3,80 €
* informácia k štátnym programom VaV, štátnej vednej politiky, Národnému programu rozvoja výchovy a vzdelávania (NPRVV)
* uskutočnenie Okrúhlych stolov
  + s premiérom k internátom – financie pre STU na rok 2018 vo výške 3,95 M€
  + k výzve zameranej na prepojenie vysokoškolského vzdelávania s potrebami praxe – duálne Bc. a Ing. programy
  + ku Konceptom výziev na podporu UVP/VC/ Slovenskej infraštruktúry pre vysokovýkonné počítanie
  + Informačný seminár pre žiadateľov o NFP výzvy na podporu teamingových výskumných centier mimo Bratislavského kraja
* od 1.5.2018 je v platnosti nový predpis k dlhodobým pobytom v SR – nová regulácia vydávania víz a povoleniam k pobytom
* stav prihlášok - nárast prihlášok k 30.5.2018 oproti 2017 (grafy predstavené priamo na zasadnutí)
* zvolený nový kandidát na dekana MTF STU - prof. Ing. Miloš Čambál, CSc.
* zvolený nový kandidát na dekana FA STU - prof. Ing. arch. Pavel Gregor, PhD.

K tým výnimočným udalostiam patria:

* Vydavateľstvo SPEKTRUM STU vydalo výnimočnú publikáciu PREČO PYRAMÍDA?
* STU zakladá v októbri 2018 Výskumné centrum STU v Shanghaji
* VUS Technik STU oslavuje tento rok 65. výročie založenia – je plánovaných niekoľko podujatí, v rámci nich aj „Umelecký večer STU k 65. výročiu VUS Technik STU“, ktorý sa uskutoční 17.12.2018 v SND, a na ktorý rektor všetkých srdečne pozval

**UZNESENIE: 1.10/2018-SR**

Správna rada STU berie na vedomie informácie o aktuálnych témach na STU.

Predseda Správnej rady STU sa kvôli ďalším neodkladným pracovným povinnostiam ospravedlnil zo zasadnutia a poveril vedením rokovania jej podpredsedu.

**K BODU 11: Súdne spory STU – informácia**

Materiál uviedol rektor ako poskytnutie aktuálnych informácií o súdnych sporoch, v ktorých je

jednou zo strán sporu Slovenská technická univerzita v Bratislave.

Prizvaný: kvestor, Ing. Dušan Faktor, PhD.

V rámci krátkej diskusie prítomní požiadali o preformulovanie pozícií odporcu a

obžalovaného kvôli zrozumiteľnejšiemu rozlíšeniu.

**UZNESENIE: 1.11/2018-SR**

Správna rada STU prerokovala informáciu o prebiehajúcich súdnych sporoch STU a berie ho na vedomie.

**Hlasovanie: za – 11, proti – 0, zdržal sa - 0**

**K BODU 12: Rôzne**

Bod programu otvoril podpredseda správnej rady.

V rámci uvedeného bodu Ing. Marko v súvislosti s medializovanou informáciou z apríla tohto roka otvoril tému prideľovania eurofondov na výskumno-vývojové projekty. Kritizoval postup univerzity, že mohla slúžiť ako nástroj získania financií nedôveryhodným firmám. Upozornil, že fakulty STU podpisovali zmluvy so spoločnosťami bez preukázateľných výskumných výsledkov a kapacít. V dôsledku toho navrhol vypracovať záväzné pravidlá na selekciu partnerov STU, (realizácia preukázateľného výskumu, publikačná činnosť, počet patentov, a pod.)

V súvislosti s otvorenou témou a kritikou Ing. Marka sa rektor ohradil voči jeho tvrdeniam a vyjadril názor, že nepovažuje uvedenú záležitosť za zlyhanie STU. Upozornil, že výber a hodnotenie žiadateľa z privátneho sektora mal zabezpečiť vyhlasovateľ výzvy - Výskumná agentúra MŠVVaŠ SR. Ďalej informoval prítomných, že univerzity vstupovali do spolupráce s cieľom zabezpečenia prostriedkov pre svoju výskumnú činnosť. Bez takéhoto partnerstva nebolo možné projekt podať. Podľa jeho názoru boli pravidlá nastavené zle od začiatku. STU spolu s ďalšími rektormi a SAV sa voči uvedenej výzve prudko ohradili, a tým vyjadrili nesúhlas aj s podmienkami výzvy. Avšak podľa vyjadrenia Ing. Marka mohlo dôjsť k poškodeniu reputácie STU a univerzita mala v spolupráci s agentúrou spoločnosti preverovať.

V závere rektor a podpredseda správnej rady prítomným poďakovali za živú a podnetnú diskusiu.

Podpredseda správnej rady poveril Ing. Marka vypracovaním a predložením iniciatívneho návrhu pravidiel, resp. kritérií na prípadnú selekciu budúcich možných partnerstiev.

Na podnet podpredsedu bol program rozšírený o návrh na priznanie odmeny rektorovi STU.

Správna rada STU schválila doplnenie programu o predložený návrh.

**Hlasovanie: za – 11, proti – 0, zdržal sa – 0.**

**K BODU 13: Návrh na priznanie odmeny rektorovi STU**

Materiál uviedol podpredseda správnej rady.

V ekonomickej oblasti zaznamenala Slovenská technická univerzita v roku 2017 historicky najlepší hospodársky výsledok za posledných 8 rokov vo výške 1,16 mil. -€ pred zdanením, čo je takmer dvojnásobok oproti predchádzajúcemu roku 2016.

Vo vzdelávacej a výskumnej činnosti sa Slovenská technická univerzita v Bratislave dostala do prvej tisícky výskumne intenzívnych svetových univerzít v prestížnom rebríčku Times Higher Education World University Ranking 2017/18. Fakulty STU získali v roku 2017 niekoľko medzinárodných akreditácií, FIIT STU obnovila pre všetky svoje študijné programy profesijnú akreditáciu britskej The Institution of Engineering and Technology so sídlom v Londýne. Medzinárodnú akreditáciu EUR-ACE získala Stavebná fakulta a Fakulta chemickej a potravinárskej technológie.

Výsledkami v oblasti vedy a výskumu obhájila Slovenská technická univerzita v Bratislave v roku 2017 prvenstvo medzi slovenskými univerzitami. Riešila 334 projektov zmluvného výskumu pre priemyselnú prax, čo je o 64 projektov viac oproti roku 2016. Vedecké kolektívy STU riešili tiež 491 výskumných projektov financovaných z grantov. Objem financií získaných z domácich výskumných grantových agentúr (VEGA, KEGA, APVV a iné) mal taktiež rastúci trend.

STU je spomedzi slovenských univerzít najúspešnejšia aj v zapojení do Horizontu 2020, a to v počte financovaných projektov a aj v objeme získaného príspevku z EK. Pracovníci STU podali k 31. 12. 2017 spolu 186 žiadostí v rámci výziev HORIZONT 2020, z toho 19 návrhov bolo schválených na financovanie a 54 projektov sa po procese hodnotenia dostalo nad bodový prah.

Univerzita dlhodobo podporuje transfer poznatkov z laboratórií do praxe. V roku 2017 bolo na Úrad priemyselného vlastníctva podaných 16 patentových prihlášok a 17 prihlášok úžitkových vzorov.

Na uvedených aktivitách a úspechoch univerzity, podnikateľskej činnosti a príprave projektov sa rozhodujúcou mierou podieľa rektor univerzity prof. Ing. Robert Redhammer, PhD. riadiacou prácou, ale aj výrazným osobným nasadením vysoko nad rámec štandardných povinností.

**UZNESENIE: 1.13/2018-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi

STU prof. Ing. Robertovi Redhammerovi, PhD.:

1. mimoriadnu odmenu z dotačných prostriedkov a za osobný prínos k projektovej úspešnosti STU
2. odmenu z prostriedkov podnikateľskej činnosti za hospodársky výsledok, ktorý dosiahla STU za rok 2017 a za aktívnu účasť pri získavaní podnikateľských aktivít

**Hlasovanie: za – 11, proti – 0, zdržal sa - 0**

Podpredseda správnej rady poďakoval prítomným za ich aktívnu účasť. Informoval, že ďalšie riadne zasadnutie Správnej rady STU je plánované na jeseň 2018. Termín zasadnutia bude včas oznámený.

V súvislosti s nadchádzajúcimi voľbami nového rektora STU požiadal tajomníčku o zaslanie dostupných podkladov k volebnému procesu. t.j. volebný poriadok pre voľby kandidáta na rektora a spôsob prijatia návrhu, príp. časový harmonogram volieb, ak je k dispozícii.

Ing. Vladimír Slezák

predseda Správnej rady STU